stanford-oval/wikipedia huggingface dataset:
ליגת העל המונגולית בכדורגל

| --- | --- |

 כינוי:  ליגת העל המונגולית
 תחום:  כדורגל
 ארגון:  התאחדות הכדורגל של מונגוליה 
 מדינות:  מונגוליה 
 קונפדרציה:  AFC (אסיה)
 קבוצות:  10
 מירב הזכיות:  ארצ'ים אולן בטור (13 זכיות)
 תקופת הפעילות:  1955–הווה (כ־69 שנים)
 שמות קודמים:  האליפות הלאומית המונגולית
 אלופה נוכחית:  הולגאן פלקונס (2024, זכייה ראשונה)
 מפעל גבוה:  ליגת האלופות האסייתית
 מפעל מקביל:  הגביע המונגולי
 מפעל נמוך:  ליגה 1
 האתר הרשמי
 
סמליל הליגה עד עונת 2015.
סמליל הליגה בעונת 2015
סמליל הליגה בעונת 2019
ליגת העל המונגולית בכדורגל, נקראת גם הפרמייר ליג הלאומי המונגולי (במונגולית: Монголын Үндэсний Дээд Лиг או Монголын Үндэсний Премьер Лиг) היא הליגה המקצוענית הבכירה בענף הכדורגל במונגוליה. הליגה מורכבת מעשרה מועדונים ומנוהלת על ידי פדרציית הכדורגל המונגולית.
עונת הבכורה החלה בשנת 1955 בשם האליפות הלאומית. בשנת 1974 נקראה בשם ליגת הבירה (Нийслэл Лиг) ובשנת 1996 שונה שמה לשם הנוכחי: "הפרמייר ליג הלאומי המונגולי".
פורמט

העונות מתחילות בסוף אפריל ונמשכות עד סוף אוקטובר או תחילת נובמבר בכל שנה קלנדרית. הקבוצות משחקות 18 משחקים כל אחת (כל קבוצה בליגה משחקת פעמיים, בבית ובחוץ), בסך הכל 180 משחקים בעונה.
הליגה הלאומית היא תחרות כדורגל עצמאית, המורכבת מעשר קבוצות, שמונה מהם ממוקמות בעיר הבירה, אולן בטור והשאר מגיעות ממחוזות אחרים. הקבוצות מתחרות בליגה ומשחקות זו נגד זו פעמיים במשחק בית ומשחק חוץ. ששת מהקבוצות הממוקמות באולן בטור משחקות במרכז הכדורגל של התאחדות הכדורגל והאחרות משחקות באצטדיון הלאומי של מונגוליה, בארנה G-Mobile, אצטדיון ארכים ובאצטדיון ארדנט.
שלוש נקודות מוענקות על ניצחון ואחת על תיקו, על הפסד לא מוענקות נקודות. הקבוצה עם מספר הנקודות הגבוה ביותר מוכרזת כאלופה. אם שתי קבוצות מסיימות עם אותו מספר נקודות נערך משחק ראש בראש המשמש לקביעת האלופה, כאשר השערים שהובקעו הם הקריטריון הבא שנחשב אם הפרש שערים לא יכול להבדיל בין הקבוצות.
שתי הקבוצות שממוקמות במקומות האחרונות יורדות אוטומטית לליגת המשנה של מונגוליה, ללא משחק פלייאוף.
היסטוריה

משחקי הכדורגל הראשונים נערכו בשנת 1946 במונגוליה. פדרציית הכדורגל המונגולית הוקמה ב-1951, והאליפות הרשמית הראשונה התקיימה בשנת 1955, בשם "האליפות הלאומית המונגולית". מאוחר יותר בשנת 1996, שם הליגה שונה ל"ליגת העל הלאומית המונגולית" (ה-MFF). לאחר מכן ב-1997 נערכה רפורמה במערכת הליגות, והפדרציה הצטרפה ל-AFC, ושנה לאחר מכן הצטרפה לפיפ"א. ב-2002 הצטרפה ההתאחדות גם ל-EAFF.
קיים מידע חלקי משנות החמישים עד לשנת 2000, ומידע של תוצאות וקבוצות לא ידוע, אלא רק האלופות ידועות. ישנן מספר קבוצות בולטות בהיסטוריה של ליגת הכדורגל המונגולית, כולל קבוצת סויול (שהיא האלופה הראשונה), חודולמור וקבוצת טנגרין בוגנואוד. החל מ-2015 משקיעה המדינה כסף בפיתוח הכדורגל הלאומי, וההתאחדות מנסה להכניס אלמנטים מקצוענים לליגות הכדורגל ולשפר אותה.
אלופות הליגה לפי עונות

קבוצה המסומנת בכתב מודגש זכתה בגביע המונגולי באותה העונה והשלימה דאבל מקומי.
מקור: מונגוליה – רשימת אלופות, RSSSF
אליפויות לפי קבוצות

| מועדון | אלופים | שנות זכייה |
| --- | --- | --- |
| ארצ'ים | 13 | 1996, 1998, 2000, 2002, 2007, 2008, 2012, 2013, 2015, 2016, 2017, 2018, 2022 |
| טנגריין בונגנואוד | 9 | 1967, 1969, 1971, 1973, 1975, 1979, 1981, 1982, 1984 |
| אלדאר | ‏4 | 1970, 1974, 1976, 1980 |
| חנגאריד | ‏4 | 2001, 2003, 2004, 2010 |
| חודולמור | ‏4 | 1964, 1966, 1972, 1989 |
| חוך | 3 | 1985, 1990, 1994 |
| חורומחון | 2 | 2005, 2014 |
| סוך בטור | 2 | 1987, 1988 |
| אתלטיק 220 | ‏1 | 2020 |
| אולן בטור סיטי | ‏1 | 2019 |
| אולן בטור | ‏1 | 2011 |
| אולן בטור אונאגנואוד | ‏1 | 2009 |
| חסיין חולגואוד | ‏1 | 2006 |
| דלגר | ‏1 | 1997 |
| אידסח | ‏1 | 1995 |
| ITI בנק-בארס | ‏1 | 1999 |
| הילצ'ין | ‏1 | 1983 |
| זמצ'ין | ‏1 | 1978 |
| דרק'חאן | ‏1 | 1968 |
| סויול | ‏1 | 1955 |
הערות שוליים

1 2  בעונת 2006, האליפות לא התקיימה כתחרות ליגה רגילה, אלא כטורניר דו שלבי של ארבעה בתים, כיוון שמגרש הכדורגל היחיד שהיה קיים במונגוליה שופץ, ולכן - אליפות זו איננה נחשבת לאליפות רשמית של ה-MFF.
↑  מונגוליה – רשימת אלופות, RSSSF
Merry Christmas (שיר)

"Merry Christmas" הוא שיר בנושא חג המולד של הזמרים-יוצרים האנגלים אד שירן ואלטון ג'ון. השיר יצא לאור כסינגל ב-3 בדצמבר 2021, על ידי חברות התקליטים אסיילום רקורדס ואטלנטיק רקורדס. השיר נכלל במהדורת הכריסטמס של אלבומו החמישי של שירן, =, וכן במהדורה חדשה של אלבומו של ג'ון, The Lockdown Sessions.
ב־10 בדצמבר 2021 ערך הסינגל את הופעת הבכורה שלו במצעד הסינגלים הבריטי בכניסה ישירה למקום הראשון. בכך הוא היה לסינגל השני של ג'ון שהגיע למקום הראשון במצעד זה ב־2021, והתשיעי בכלל, ולסינגל השלישי של שירן שהגיע לראש המצעד ב־2021 וה־12 בכלל.
רקע וקידום

"Merry Christmas" הוא שיר חג המולד הראשון של שירן, וסינגל חג המולד השני של ג'ון, לאחר שירו משנת 1973, "Step into Christmas". בראיון ל-NPO רדיו 2 מאוקטובר 2021, חשף שירן כי ג'ון ביקש לעשות איתו שיר בשנה שעברה, לאחר ההצלחה של "Step into Christmas". ב-29 בנובמבר 2021, הכריזו השניים על שיתוף הפעולה ועל תאריך פרסום השיר. הם הוסיפו והצהירו כי כל ההכנסות מהשיר בבריטניה יועברו לתרומות עבור קרן מוזיקת הסאפולוק של אד שירן וקרן האיידס של אלטון ג'ון. בנובמבר 2021, כאשר התארח ב-"The Tonight Show" בכיכובו של ג'ימי פאלון, סיפר שירן כי התארח אצל ג'ון לאחר שכתב את פזמון השיר, ושם הם בסופו של דבר כתבו שלושה שירי חג המולד, בהם "Merry Christmas".
וידאו קליפ

בקליפ הנלווה לשיר, נעשה הומאז' לסצנות שונות מלהיטי חג המולד מהעבר, בהם Last Christmas‏, Walking in the Air‏, Merry Christmas Everyone‏, Stay Another Day וכן סרט הקומדיה הרומנטית הבריטי "אהבה זה כל הסיפור".
מצעדים > מצעדים שבועיים

|   ‏‏‏  מצעד שבועי (2021–2022)> מדינה |   ‏‏‏  מצעד שבועי (2021–2022)> מצעד |   ‏‏‏  מצעד שבועי (2021–2022)> מיקום שיא |   ‏‏‏  מצעד שבועי (2021–2022)>  |
| --- | --- | --- | --- |
|  עולמי | בילבורד גלובל 200 | 15 |  |
|  עולמי | בילבורד גלובל ללא ארצות הברית | 7 |  |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 10 |  |
|  איטליה | מצעד הסינגלים האיטלקי | 71 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 55 |  |
|  ארצות הברית | מצעד השירים העכשוויים למבוגרים | 1 |  |
|  גרמניה | GfK – טופ 100 | 4 |  |
|  דנמרק | היטליסטן | 12 |  |
|  דרום אפריקה | אנטרטיינמנט מוניטורינג אפריקה | 57 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים | 11 |  |
|  הונגריה | Rádiós Top 40 | 24 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 11 |  |
|  לטביה | לטביה טופ 40 | 16 |  |
|  ליטא | AGATA | 14 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 11 |  |
|  סלובקיה | ČNS IFPI | 21 |  |
|  פולין | ZPAV | 24 |  |
|  פורטוגל | מצעד הסינגלים הפורטוגזי | 88 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 21 |  |
|  צרפת | SNEP | 26 |  |
|  קוריאה הדרומית | סירקל צ'ארט | 127 |  |
|  קנדה | קנדה הוט 100 | 16 |  |
|  קנדה | מוזיקה עכשווית למבוגרים (בילבורד) | 1 |  |
|  קנדה | הוט מוזיקה עכשווית למבוגרים (בילבורד) | 8 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 1 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
התרסקות מטוס קינג אייר בפיידאג'י ג'י קראצ'ינגה

| --- | --- |

המטוס שהיה מעורב בתאונה, כשלושה חודשים לפני התקרית
 תאריך:  5 בנובמבר 2021
 מיקום:  פיידאג'י ג'י קראצ'ינגה,  מינאס ז'ראיס, ברזיל
 גורם:  טיסה נשלטת לתוך הקרקע 
 קואורדינטות:  19°46′06″S 42°06′28″W﻿ / ﻿19.7683299°S 42.1077327°W﻿ / -19.7683299; -42.1077327
 הרוגים:  5
 פצועים:  0 
 ניצולים:  0
  (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטימיקום ההתרסקות(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטימיקום ההתרסקות(למפת מינאס ז'ראיס רגילה) בלו הוריזונטה אוברלאנדיה קונטז'ם ז'ואיז דה פורה מונטס קלארוס באהיה א"ס ריו סאו פאולו מ. גויאס פ. האוקיינוס האטלנטי מיקום ההתרסקות(למפת מינאס ז'ראיס מוגדלת) בלו הוריזונטה אוברלאנדיה קונטז'ם ז'ואיז דה פורה מונטס קלארוס באהיה א"ס ריו סאו פאולו מ. גויאס פ. האוקיינוס האטלנטי מיקום ההתרסקות
 
התרסקות מטוס קינג אייר בפיידאג'י ג'י קראצ'ינגה התרחשה ב-5 בנובמבר 2021, כאשר מטוס קינג אייר התרסק כארבעה קילומטרים משדה התעופה קראצ'ינגה, בפיידאג'י ג'י קראצ'ינגה (פור'), ליד קראצ'ינגה (פור'), ברזיל. בתאונה נהרגו כל חמשת האנשים שהיו במטוס, בהם הזמרת-יוצרת הברזילאית מריליה מנדונסה.
חקירות

החקירות נערכו על ידי המשטרה האזרחית של ברזיל וסוכנות התעופה האזרחית הלאומית של ברזיל (ANAC). על פי נתונים ראשוניים, המטוס עם לוחית הרישוי PT-ONJ היה תקין לטיסה. צוות הטיסה הוסמך לבצע טיסות אוויריות ובנוסף לכך, הוא וטייס המשנה שלו נחשבו מנוסים ותנאי הטיסה בזמן ההתרסקות היו נורמטיביים. על פי הדיווחים, היה במטוס ריח של דלק, אך לא נמצאה שרפה כלשהי. ב-5 בנובמבר, הצהירו ב-CEMIG שהמטוס פגע בכבלים בעלי הספק גבוה בקראצ'ינגה, בווייל דו ריו דוסה. מידע ראשוני מפיהם של טייסים שטסו מעל האזור במקביל להתרסקות אישש את ההצהרה, לאחר שהיו עדים לרגע שבו פגע מטוס הטורבופרופ הדו-מנועי באותם כבלים חשמליים.
עד כה, לפי חיל האוויר הברזילאי, עדיין אין מידע על הדינמיקה של התאונה והגורמים לה.
קורבנות

מלבד מריליה מנדונסה, היו במטוס טייס וטייס משנה, דודה של מנדונסה (שהיה גם המנהל שלה), והמפיק שלה, הנריק ריביירו.
תגובות

תחנות טלוויזיה כדוגמת TV Globo (אנ'),‏ RecordTV (אנ'),‏ Rede Bandeirantes (אנ'),‏ SBT (אנ'),‏ RedeTV! (אנ') וגופים בגויאניה, בנוסף לערוצים כמו GloboNews (אנ'),‏ BandNews TV (אנ'),‏ CNN Brasil (אנ'),‏ Record News (אנ') ו-TV Jovem Pan News (פור') שינו את לוחות הזמנים של סוף השבוע שלהם כדי לסקר את התאונה, וכדי להכיר תודה למריליה מנדונסה על תרומתה לעולם המוזיקה.
כלי תקשורת בינלאומיים כמו הניו יורק טיימס, בילבורד, פיפל ודיאריו קלארין סיקרו את התאונה, והביעו הערכה למנדונסה.
אנשים מפורסמים ופוליטיקאים התאבלו גם הם על מותה של מנדונסה.
מועדוני כדורגל מפורסמים התאבלו על התאונה, כולל שאפקואנסה.
הערות שוליים

↑  Estado de Minas, Estado de Minas, "Avião de Marília Mendonça caiu a 4 km do aeroporto em Caratinga", Estado de Minas, ‏2021-11-05 (ב־Brazilian Portuguese)
↑   ציוץ של chartdata ברשת החברתית אקס (טוויטר), 5 בנובמבר 2021
↑  Regiane Oliveira, Marília Mendonça morre em acidente de avião na serra da Caratinga, em Minas Gerais, El País Brasil, ‏2021-11-05 (בספרדית)
↑  Gabriel Benevides, Avião com cantora Marília Mendonça cai no interior de Minas Gerais, AEROFLAP, ‏2021-11-05 (ב־Brazilian Portuguese)
1 2  "Cantora Marília Mendonça morre em acidente aéreo; o que se sabe até agora". BBC News Brasil (בBrazilian Portuguese). נבדק ב-2021-11-06.
1 2  Estado de Minas, Estado de Minas, "Bombeiros retiram todos os corpos do avião de Maeilia Mendonça", Estado de Minas, ‏2021-11-05 (ב־Brazilian Portuguese)
↑  Cemig confirma que avião com Marília Mendonça atingiu cabo de torre de alta tensão antes de cair em MG, G1 (ב־Brazilian Portuguese)
↑  O. TEMPO, Avião de Marília Mendonça atingiu cabo da Cemig e deixou 33 mil sem energia, Cidades, ‏2021-11-05 (ב־Brazilian Portuguese)
↑  Marília Mendonça morre aos 26 anos em queda de avião em Minas Gerais, G1 (ב־Brazilian Portuguese)
↑  Quem são as outras vítimas do acidente de avião com Marília Mendonça, G1 (ב־Brazilian Portuguese)
↑  Produtor geral de Marília Mendonça, uma das vítimas do acidente com avião, era baiano; conheça Henrique Ribeiro, G1 (ב־Brazilian Portuguese)
↑  Globo decide cancelar Zig Zag Arena para homenagear Marília Mendonça, TV Pop, ‏2021-11-05 (ב־Brazilian Portuguese)
↑  Morte de Marília Mendonça coloca “feminejo” no New York Times; veja a repercussão internacional, www.band.uol.com.br (ב־Brazilian Portuguese)
↑  Morte de Marília Mendonça ganha repercussão internacional; veja, GQ (ב־Brazilian Portuguese)
↑  Morte de Marilia Mendonça abala famosos; veja a repercussão, Metrópoles, ‏2021-11-05 (ב־Brazilian Portuguese)
↑  Clubes e jogadores se solidarizam com morte da cantora Marília Mendonça: "Me recuso acreditar", escreve Neymar, ge (ב־Brazilian Portuguese)
↑  Chapecoense lamenta morte de Marília Mendonça e mostra que 'céu fechou' em estádio: 'Algumas coisas dispensam explicações', BHAZ, ‏2021-11-06 (ב־Brazilian Portuguese)
דובי (גמדון בית)

| --- | --- |

דובי בבית הדרסלים (הסרט השני)
 שם ספר:  הארי פוטר וחדר הסודות  הארי פוטר וגביע האש  הארי פוטר ומסדר עוף החול  הארי פוטר והנסיך חצוי-הדם  הארי פוטר ואוצרות המוות
 שם סרט:  הארי פוטר וחדר הסודות  הארי פוטר ואוצרות המוות
 יוצרים:  ג'יי קיי רולינג
 דיבוב:  טובי ג'ונס
 דיבוב בשפה העברית:  שמעון כהן
 מידע
 גזע:  גמדון בית
 מין:  זכר
 מקום מגורים:  אחוזת מאלפוי (עד סוף הספר השני)  הוגוורטס
 תאריך פטירה:  -1998
 מקום פטירה:  בקתת הצדפים של ביל ופלר
 סיבת המוות:  סכין קסומה שנזרקה עליו על ידי בלטריקס לייסטריינג'
 דמויות קשורות
 חברים:  הארי פוטר וחבריו
 אויבים:  משפחת מאלפוי, אוכלי המוות בהנהגת לורד וולדמורט
דוֹבִּי (באנגלית: Dobby) הוא דמות בדיונית המופיעה בסדרת הפנטזיה "הארי פוטר" מאת ג'יי קיי רולינג. דובי הוא גמדון בית שמתואר כבעל עיניים גדולות כמו כדורי טניס ואף חד כמו עיפרון. עד לסוף הספר "הארי פוטר וחדר הסודות" דובי היה משרתם של משפחת מאלפוי שהיו אוכלי מוות והתנהגו אליו באכזריות. לאחר שחרורו מידי המאלפויים, היה מובטל לזמן מה, אך לאחר כשנה התחיל לעבוד במטבחי הוגוורטס תמורת משכורת ותנאי עבודה הוגנים.
בספר השביעי דובי נשלח להציל את הארי פוטר וחבריו מאחוזת מאלפוי בהוראתו של אברפורת' דמבלדור. במהלך החילוץ דובי נפצע אנושות בפגיעה בחזה אשר נגרמה מסכינה של בלטריקס לסטריינג', אך בכל זאת הצליח להוציא מהאחוזה את הארי פוטר והשאר אל בקתת הצדפים ושם קרס ומת. הארי חפר את קברו של דובי ללא קסם כאות הערכה אליו. דובי נקבר בגינה של בקתת הצדפים והארי חרט על המצבה: "כאן נח דובי, גמדון חופשי" ("Here lies Dobby, a free elf").
בסדרת הסרטים המבוססת על הספרים תפקידו של דובי קטן יותר והוא מופיע רק בסרט השני ובסרט האחרון.
ביוגרפיה בדיונית > משפחת מאלפוי

מלידתו דובי היה גמדון בית של משפחת מאלפוי ושירת את לוציוס מאלפוי, אשתו נרקיסה ובנם היחיד דראקו. בני משפחת מאלפוי התייחסו לדובי באכזריות וברשעות, ולעיתים קרובות הזכירו לו לבצע על עצמו עונשים, כגון טריקת דלתות על אצבעותיו, שריפתן וכדומה כשהוא פישל או לא ציית. חייו אצל המאלפויים היו קשים ובעליו התעללו בו לעיתים קרובות. דובי קיבל איומים על חייו פעמים רבות בתקופת שירותו ממשפחת מאלפוי ובפגישתו הראשונה עם הארי פוטר אף אמר שהוא רגיל לאיומי מוות והוא מקבל אותם "חמש פעמים ביום" כלשונו. אף על פי שדובי היה מחויב לעשות כל מה שאדוניו אמרו לו הוא ידע שדרכם שגויה והעריץ את הארי פוטר וה"טובים".
ביוגרפיה בדיונית > הארי פוטר וחדר הסודות

דובי שמע את אדוניו מדברים על התוכנית לפתיחתו המחודשת של חדר הסודות, ככל הנראה, משום שהמאלפויים ראו בדובי עבד חסר חשיבות והאמינו שגמדוני בית אינם מסוגלים למרוד באדוניהם, לא נזהרו והוא שמע אותם. דובי הלך להזהיר את הארי פוטר מפני חזרה להוגוורטס ונאלץ להעניש את עצמו על ידי הטחת ראשו במנורה.
למרות אזהרתו של דובי, הארי סירב לוותר על החזרה להוגוורטס. בשביל להכריח את הארי להישאר בבית הדרסלים, דובי השתמש בקסם כדי להרחיף עוגה ולהפילה על הרצפה בזמן פגישה עסקית שנערכה בבית וברח. משום שמשרד הקסמים חשבו שהארי הוא זה שביצע את הקסם שלחו לו מכתב אזהרה על כך שביצע קסם בנוכחות מוגלגים והזהירו שאם המקרה יחזור על עצמו יסולק מהוגוורטס. לאחר שהדרסלים קראו את המכתב, הם הבינו שהארי אינו רשאי לבצע קסמים, הם הפסיקו לפחד ממנו וכלאו אותו בחדרו וכך בעצם דובי השיג את מבוקשו למנוע מהארי ללכת להוגוורטס ובכך להגן על הארי פוטר מפני פתיחתו של חדר הסודות. אולם רון, פרד וג'ורג' ויזלי הגיעו במכונית מעופפת קסומה השייכת לאביהם ושחררו אותו.
דובי לא ויתר וביום תחילת הלימודים, אטם בקסם את השער לרציף תשע ושלושה רבעים, ומנע מהארי ורון להגיע לרכבת להוגוורטס. אך גם ניסיון זה נכשל, שכן השניים השתמשו שוב במכונית המעופפת כדי להגיע להוגוורטס עצמאית.
דובי עדיין לא ויתר וניסה לגרום לכך שלא תהיה ברירה להארי אלא לחזור הביתה. דובי כישף מרביצן כך שירדוף אחרי הארי וינסה להפילו במהלך משחק קווידיץ' בתקווה להחזירו לדרך פריווט פצוע, אך חי. התוכנית הצליחה והארי נפל מהמטאטא, שבר את היד והמטאטא נהרס לחלוטין. אחד ממורי בית הספר, גילדרוי לוקהארט, ניסה לאחות את השברים אך במקום זאת, העלים לחלוטין את כל עצמותיו של הארי. למרות זאת, אחות בית הספר, מאדאם פומפרי נתנה להארי שיקוי שיעזור להצמיח מחדש את עצמותיו; אך הארי נאלץ להישאר במרפאה למשך הלילה. בזמן שהארי ששהה במרפאה, הופיע דובי והודה במעשיו, אך אמר שהכל היה אך ורק לטובתו של הארי ושמסוכן לו מדי בהוגוורטס. הארי התרגז ואיים לחנוק את דובי. תוך כדי שיחתם דובי חשף בטעות כי חדר הסודות נפתח בעבר. הארי דרש לדעת מי פתח אותו אך דובי סירב להגיד והתעתק משם כששמע קולות מתקרבים.
בסוף שנת הלימודים, לאחר שהארי ניצח את זכרונו של טום רידל והמית את הבסיליסק בחדר הסודות. הארי נפגש עם דובי פעם נוספת כשלוציוס מאלפוי בא להוגוורטס בליוויו. הארי הכניס את גרבו לתוך היומן של טום רידל ומסר אותו ללוציוס כדי להוכיח לו שזהו אותו יומן אשר הגניב לקדירתה של ג'יני ויזלי. אדון מאלפוי התרגז והשליך את היומן ודובי לקח את הגרב ויצא לחופשי.
כשלוציוס הבין שדובי שוחרר, הוא ניסה לתקוף את הארי כנקמה, אך דובי הגן על הארי והעיף את לוציוס לאחור והפילו במדרגות. בקשתו היחידה של הארי בתמורה להענקת חופש לדובי הייתה שדובי לעולם לא ינסה להציל את חייו שוב, כי כל ניסיונותיו של דובי, למרות כל כוונותיו הטובות נגמרו באסון.
ביוגרפיה בדיונית > הארי פוטר וגביע האש

לאחר שהפך דובי לגמדון בית חופשי, הוא ניסה למצוא עבודה אך מכיוון שהתעקש לקבל תשלום, דבר שהיה נדיר בקרב גמדוני הבית אף אחד לא הסכים להעסיקו. לאחר כשנה של חיפושים, הוא נשכר על ידי אלבוס דמבלדור והחל לעבוד במטבחי הוגוורטס עבור אונייה אחת לשבוע ויום חופש אחד בחודש. בתחילה הרמיוני גריינג'ר התמרמרה על סכום השכר, אך דובי הסביר לה כי הוא היה זה שביקש סכום זה, שכן דמבלדור הציע עשר אוניות לשבוע וחופש בסופי שבוע. התמרמרותה של הרמיוני נבעה מכך שרק זמן קצר לפני הפגישה הרמיוני הקימה את הארגון בשם אלרג"ה (ר"ת: "האגודה למען רווחת גמדוני הבית").
כאשר וינקי, גמדונת הבית של ברטי קראוץ' הבן, קיבלה בגדים ושוחרר משירותה, היא לא קיבלה זאת כפרס, כפי שעשה דובי, אלא כעונש וכישלון מביש כמו רוב גמדוני הבית. היא התחילה לעבוד גם כן בהוגוורטס, אך נהפכה לשתיינית כבדה של בירצפת, ודובי טיפל בה. למשך תקופה מסוימת היה דובי גמדון הבית היחיד בהוגוורטס שניקה את מגדל גריפינדור, משום שהרמיוני השאירה והסתירה בכוונה כובעי צמר וגרביים עם אשפה בכוונה לשחרר אותם. גמדוני הבית בהוגוורטס סירבו לנקות את המועדון, מכיוון שהם ראו את הבגדים המוסתרים כעלבון. אך דובי שמח על כך, כיוון שזה נתן לו אפשרות לראות את הארי פוטר ואת חבריו.
במהלך המשימה השנייה של טורניר הקוסמים המשולש, ברטי קראוץ' הבן בתחפושת אלאסטור מודי הוליך את דובי שולל, וגרם לדובי לגנוב אצות זימיזים ממחסנו של סוורוס סנייפ כדי לתת אותה להארי פוטר. אצת הזימיזים איפשרה להארי לנשום מתחת למים ולהוציא את רון וויזלי וגבריאלה דלאקור מהאגם.
ביוגרפיה בדיונית > הארי פוטר ומסדר עוף החול

בזמן הספר החמישי, כאשר דולורס אמברידג' אסרה על קיום מועדונים בהוגוורטס, הארי פוטר שאל את דובי אם הוא יודע על מקום סודי בו יוכלו לקיים את פגישות צבא דמבלדור. דובי סיפר להארי על חדר הנחיצות וכיצד להיכנס אליו. הוא ידע על החדר הסודי הזה, זאת מכיוון שהוא השתמש בו לעיתים קרובות כדי להסתיר את וינקי אחרי שהשתכרה מבירצפת. הארי פוטר עשה שימוש בהצלחה בחדר וכך הצליח לקיים את פגישות צבא דמבלדור.
כשמריאטה אדג'קום חשפה את קיומו ומיקומו של הארגון צבא דמבלדור לאמברידג', דובי הזהיר מיד את הארי כי פלוגת הפיקוח עומדת לבוא, למרות שלגמדוני הבית נאסר לספר לאף אחד, אך הוא אמר להארי כיוון שהיה נאמן להארי פוטר יותר מאשר לאמברידג' או להוגוורטס. כששמע, הארי הורה לדובי שלא להעניש את עצמו על שלא ציית לפקודה ישירה מאמברידג'. בזכות אזהרתו של דובי, רוב חברי צבא דמבלדור, הצליחו לברוח אך הארי נתפס.
ביוגרפיה בדיונית > הארי פוטר והנסיך חצוי-הדם

בהוראתו של הארי, דובי, יחד עם קריצ'ר, לשעבר גמדון הבית של משפחת בלק שהיה שייך כעת להארי, ריגלו אחר דראקו מאלפוי ובזכותם נודע להארי שדראקו משתמש בחדר הנחיצות.
ביוגרפיה בדיונית > הארי פוטר ואוצרות המוות

במהלך עלילת הספר השביעי, הארי, רון, הרמיוני, דין תומאס וגריפהוק הגובלין נתפסו על ידי קבוצת חטפנים בראשות פנריר גרייבק והועברו לאחוזת מאלפוי. שם, בלטריקס לסטריינג' ראתה שחרב גריפינדור, אשר הייתה אמורה להיות בכספתה באותה-העת, נמצאת איתם. בלטריקס עינתה את הרמיוני במטרה שתספר לה איך החרב הגיעה לידיהם. בינתיים, לוציוס מאלפוי כלא את האחרים במרתף הנעול, שם הם נתקלו בלונה לאבגוד ובגאריק אוליבנדר, יצרן השרביטים שהוחזקו גם הם במרתף.
כשהוא נואש כששמע את קריאות הכאב של הרמיוני מלמעלה, הארי התעסק עם שבר המראה הדו-כיווני שסיריוס נתן לו לפני שנים וראה עין כחולה מביטה אליו. הארי התחנן לעזרתו של בעל העין (שהתברר לבסוף כאברפורת' דמבלדור) ותוך זמן קצר דובי, שנשלח על ידי אברפורת', התעתק למרתף. הארי הורה לו לקחת תחילה את לונה לאבגוד, דין תומאס ומר אוליבנדר מהמרתף, ואז לחזור ודובי הביא את השלושה לבקתת הצדפים. לוציוס מאלפוי ששמע את רעש ההתעתקות של דובי, שלח את פיטר פטיגרו לבדוק מה קורה במרתף. הארי ורון ארבו לפטיגרו משני צדדי הדלת וכשנכנס, הצליחו להשתלט עליו.
בהיותם משחוררים, הארי ורון רצו ללמעלה כדי לחלץ את הרמיוני וגריפהוק, אך נאלצו להיכנע כאשר בלטריקס המנוטרלת משרביט איימה לחתוך את גרונה של הרמיוני בסכין כסף. באותו הזמן דובי חזר והתעתק על נברשת שהייתה ממוקמת מעל לראשה של בלטריקס והפיל עליה את הנברשת, כתוצאה מהנפילה בלטריקס איבדה את הכרתה. הארי חטף את השרביטים מדראקו מאלפוי והשתמש בכישוף משתק על גרייבק, בינתיים רון תפס את הרמיוני והם התעתקו מהאחוזה אל הבקתה.
תוך כדי שהארי התעתק, זרקה בלטריקס שהתעוררה באותה העת לעברו את סכין הכסף שלה לכיוונם בתסכול. כשהגיעו לבקתת הצדפים, גילה הארי שהסכין פגע בדובי והוא נפצע אנושות בגלל הסכין שבצבצה מחזהו של הגמדון. דובי נפטר כעבור מספר רגעים בזרועותיו של הארי, כשחיוך שליו על פניו, ומילותיו האחרונות היו שמו של הארי.
ביוגרפיה בדיונית > הארי פוטר ואוצרות המוות > לאחר מותו

הארי, מתאבל על מותו, החליט לחפור את קברו של דובי ביד מבלי להשתמש בקסם כדי לכבד את זכרו. רון וויזלי ודין תומאס הצטרפו להארי ועמלו איתו בחפירת הקבר בגינת הבקתה. הם הניחו את גופתו של דובי בקבר ונתנו לו גרביים, נעליים וכובע, כסמל לחופשיות. כשהיא עומדת מעל דובי, עצמה לונה לאבגוד בעדינות את עיניו והודתה לו על שהציל אותה ואת האחרים. ביל וויזלי מילא את הקבר, בעוד הארי השתמש בשרביטו הקודם של דראקו וחרט באמצעות קסם את המילים "כאן נח דובי, גמדון חופשי." על אבן המצבה שהניח על הקבר.
גריפהוק שהושפע באופן חיובי מהפגנת הענווה והאהבה לגמדון בית, החליט סייע לו להארי בהשבת ההורקרוקס מבנק הקוסמים גרינגוטס. מותו גם עזר לסגור את מוחו של הארי מוולדמורט והעניק לו שליטה רבה יותר בהלטת ההכרה.
מראה חיצוני

דובי היה גמדון בית, נמוך בהרבה מבני האדם וגובהו היה כ-1.06 מטר בלבד. היו לו עיניים ירוקות גדולות כמו כדורי טניס, אף דמוי עיפרון ואוזניים מחודדות וארוכות כמו אוזני עטלף. לפני ששוחרר לחופשי, הוא לבש ציפית כרית כבגד. מאוחר יותר בהוגוורטס הוא לבש מגוון לא תואם של כובעים, כיסוי קומקום, מכנסיים קצרים וגרביים (לא תואמים).
גרביים הפכו לפריט הלבוש האהוב עליו, כיוון שראה בהם סמל לשחרור לאחר ששוחרר על ידי הגרב של הארי. הוא העדיף גרביים צבעוניות ולא תואמות. כשהרמיוני גריינג'ר החלה להסתיר בגדים שהכינה בחדר המועדון של גריפינדור בניסיון לשחרר את הגמדונים של הוגוורטס, דובי שמר על הבגדים והחל ללבוש אותם, שכן גמדוני הבית האחרים סירבו לאחר מכן לנקות את מגדל גריפינדור.
אישיות ותכונות

דובי היה גמדון בית אמיץ ונאמן, אשר היה מוכן להכניס את עצמו למצבים מסוכנים כאשר ידע שזה הדבר הנכון והכרחי לעשות. הוא היה נאמן גם לחברים המעטים שהיו לו, וראה בעצמו כגמדון בית טוב, אם כי היה נראה שגמדוני הבית אחרים מוצאים נכונה לפרש את רצונותיו והכרזותיו להיות גמדון בית חופשי כמבישות. למרות זאת, הוא עדיין היה עובד קשה. כשיצא לעבוד בהוגוורטס הוא סירב להצעת השכר המקורית של דמבלדור, עשר אוניות בשבוע וסופי שבוע כחופש, ובמקום זאת בחר בשכרו כאונייה אחת בשבוע ויום חופש אחד לחודש. הוא הסביר להארי, רון והרמיוני שהוא אוהב מאוד את החופש, אבל הוא יותר אוהב לעבוד. דובי החשיב את הארי כחברו הטוב ביותר.
בגלל נאמנותו לחבריו, דובי ניסה כל שביכולתו להציל אותם אם היו בסכנה, גם אם תהליך ההצלה יפגע בהם (תכונה זו הובילה את הארי לבקש מדובי שלעולם לא ינסה להציל אותו שוב לאחר ששחרר אותו לחופשי).
תכונה אחת הבולטת ביותר הייתה יכולתו לפגוע בעצמו בכל פעם שהאמין שעשה דבר שגוי או לא בסדר, בדרך כלל, כדי להענישו, השתמש במשהו כדי להכות בראשו או הרחיק לכת עד כדי גיהוץ ידיו. ברור שהיה לדובי מצפון חזק והעניש את עצמו גם כאשר עשה דברים "לא נכונים" שגמדוני הבית אינם צריכים לעשות, גם אם הם היו מהסיבות הנכונות, כגון אזהרתו של הארי פוטר.
המתנה האהובה על דובי הייתה גרביים, ככל הנראה משום שהוא שוחרר משעבודו ממשפחת מאלפוי באמצעות גרב. הוא היה מתבלבל כשהיה מקבל שניים מאותו הסגנון שכן העדיף שיהיו שני גרביים לא תואמים בצבעים עזים או בדוגמאות, ולעיתים קרובות היה גם נותן גרביים כמתנות.
מבחינה לשונית, דובי התייחס לעצמו בגוף שלישי כשאר גמדוני הבית ונטה לערבב את צמידות הפועל שלו. דובי גם כינה את רון כ"וויזי" (כינוי שנבע משם משפחתו של רון - וויזלי) של הארי.
דובי היה מסור להארי לאחר ששחרר אותו, ואף עזר לו בכמה הזדמנויות, בסופו של דבר במחיר חייו. הוא גם ניסה לעזור לווינקי לאחר שפוטרה על ידי אדון קראוץ', כשהביא אותה לעבודה גם בהוגוורטס, ושמר עליה בכל פעם שהשתכרה מבירצפת.